Nagy Péter Tibor 

AZ „EREDENDŐ BŰN" A 90-ES ÉVEK 
ELEJÉN 


Lehetséges-e egy tipikusan teológiai, illetve eszmetörténeti eszközökkel le¬ 
írható hittétel - az eredeti bűnben való hit - tudati jelenlétét vallásszocio¬ 
lógiai módon megragadni? 17 A Jézus projektum szerzője, aki nemhogy a 
hittételeket, de a keresztény ember hite szerint konkrét történeti időben 
és helyen megtörtént csodákat is szociológiai szociálpszichológiai rekons¬ 
trukciós vizsgálatban elemezhetőként mutatta be, vélhetőleg helyesli a kí¬ 
sérletet. 18 

Először is tisztáznunk kell, hogy milyen értelemben tárgya a vallásszocio¬ 
lógiának egy konkrét hittétel ismerete, illetve elfogadása. 

Az empirikus vallásszociológia az 1960-as évek óta meglehetősen egysé¬ 
gesen úgy gondolja, hogy a vallásosságnak különböző dimenziói vannak, s 
ezeket a dimenziókat külön-külön kell mérni. A Lenski-féle négy dimenzió 
(rituális részvétel, doktriner ortodoxia, vallási élmény és felekezetmegneve- 
zés) (Lenski, 1961), majd Glock és Stark öt dimenziója (hiedelmek, vallás¬ 
gyakorlat, élmény, ismeretek, konzekvenciák) (Glock & Stark, 1965) kínál 
keretet ma is a „külön méréshez” (Berger, 2001; Molokotos & Liederman, 
2002; Monahan, 2003; Nagy, 2000; Szántó, 1998; Tomka, 1999). 

Az eredendő bűnben való hit az egyik dimenziórendszerben a „doktriner 
ortodoxia”, a másikban egyrészt a „hiedelmek”, másrészt a „vallási ismere¬ 
tek” körébe tartozik (Sommerville, 2002). 


17 A nem túl gyakori - vallásszociológiai kutatóközpontunk http://www.wesley.hu/szervezet/ 
wesley-egyhaz-es-vallasszociologiai-kutatokozpont-wesz esetében mindenesetre ez idáig pél¬ 
dátlan — kísérletbe azért kezdtünk bele, mert Hubai Péter és Majsai Tamás Bűn — vallás és 
kegyelem címmel 2012 tavaszán konferenciát szervezett a WJLF-en. (http://konferenciaka- 
lauz. hu/konferenciak/15516-b-n-vall-s-s-kegyelem) Noha az előadás végül nem hangzott el, 
a kihívás tovább munkált bennem. 

18 A kötet a rekonstrukciós ötletet nem a vallásszociológusnak, hanem a Comulusként meg¬ 
nevezett szereplőnek tulajdonítja, aki mögött Balogh Zoltán fiatalon elhunyt szociológust 
sejthetjük. 

Első hipotézisként feltételezhetjük, hogy az eredendő bűn nem áll össze¬ 
függésben a vallásgyakorlattal, nem függ össze transzcendens élmények¬ 
kel, nincsenek szisztematikus konzekvenciái, a nagy keresztény vallások 
közül mindegyikhez kapcsolódik. Viszont elég nehéz lenne értelmezni az 
eredendő bűnben való hitet olyan embernél, aki nem hisz Istenben, illetve 
aki semmit nem tud a Bibliában leírt eredeti bűnről, vagy abban a formá¬ 
jában, ahogy azt Mózes könyve tartalmazza, vagy abban, ahogyan az attól 
való megváltásra az evangéliumok utalnak. 

Tudomásunk szerint az eredendő bűnben való hitről Magyarországon ez 
idáig egyedül az 1991-es ezerfős, reprezentatív Tárki-kutatás érdeklődött, s 
a néhai Szántó János részben posztumusz művén kívül tudtom szerint nem 
dolgozódott fel. Jelenleg a Tárki-adatbázisban TDATA-D06 jelzés alatt 
férhető hozzá - most is ehhez nyúltunk (Szántó, 1998). 

A kérdésre elég nagy volt a válaszolási hajlandóság, a megkérdezettek 
alig több mint 2%-a nem adott értelmezhető választ. A népesség kicsit 
több mint fele nem hisz az eredendő bűnben, míg a másik fele hisz: a nem 
hívők között a markáns álláspontot képviselők jelentik a többséget, ezzel 
szemben az eredendő bűnben hívők között fele-fele arányban oszlik meg az 
egyértelműen és bizonytalanul hívők csoportja (1. táblázat). 


1. táblázat. Hisz-e az eredendő bűnben? 



Fő 

Százalék 

Nem válaszol 

17 

1.7 

1 nem 

389 

39,0 

2 úgy érzi, nem 

139 

13,9 

3 úgy érzi, igen 

227 

22,8 

4 igen 

221 

22,1 

Összesen 

993 

99,5 

Válaszhiány 

5 

,5 

Összesen 

999 

100,0 


Forrás: Tárki-TDATA-D06 


Látszólag tehát az eredendő bűnben való hit arányai hasonlatosak, mint 
a hívőségi önbesorolásé általában. Sok kutatás mutatta ugyanis a nyolcva¬ 
nas években, hogy amennyiben az embereknek igen/nem válaszalternatívá¬ 
val kell meghatározniuk, hogy hívők-e vagy sem, akkor a nem hívők enyhe 
többségben voltak (Szántó, 1998). Amikor pedig a vallásossági öndehníció 

többfokozatú skálává alakult, akkor az egyház tanítását követő végpon¬ 
ton 10-20% közötti nagyságrendet mértek, a nem hívő végponton pedig 
20-30% közötti nagyságrendet. Középen a lakosság felét a nehezen értel¬ 
mezhető (inkább a templomjárási gyakorisággal tovább darabolható) tömb 
a maga módján vallásosaké helyezkedett el (Kovács, 2002). Az, hogy az 
egyházias hívők kisebb csoportot alkotnak, mint a markánsan nem hívők, 
szintén párhuzamosnak tűnik azzal, ahogyan az eredendő bűnben való hit 
és nem hit végpontjai alakulnak. 

Ugyanakkor, ha a hívőséggel keresztbe állítjuk az eredendő bűnnel kap¬ 
csolatos véleményt, azonnal kitűnik, hogy nincsen determináns kapcsolat. 
A magukat nem hívőnek tartók nem kevesebb mint 31%-a hisz az eredendő 
bűnben, a magukat hívőnek tartóknak pedig 36%-a nem hisz benne (2. 
táblázat). 


2. táblázat. A Hívő embernek tartja-e Ön magát és a Hisz-e az eredendő bűnben 
kérdésekre adott válaszok összefüggése 



1 nem 

2 úgy érzi, 
nem 

3 úgy érzi, 
igen 

4 igen 

100% 

0 

45,5% 

22,7% 

22,7% 

9,1% 

22 

1 nem 

53,7% 

15,4% 

18,2% 

12,7% 

512 

2 igen 

23,8% 

12,4% 

28,8% 

35,0% 

437 

Összesen 

40,1% 

14,2% 

23,1% 

22,7% 

971 


Forrás: Tárki-TDATA-D06 


Az eredendő bűnben való hit még a templomjárás gyakoriságával is csak 
valószínűségi kapcsolatban van. A hetente templomjárók - akiket pedig 
egyértelműen egyháziasnak szoktak tekinteni — 17%-a nem hisz az ere¬ 
dendő bűnben, s a havonta 1-3 alkalommal templomjáróknak (akiket a 
vallásszociológia az ünnepi templomjáró kategóriával szemben néha még 
szintén némiképp egyháziasnak tekint) immár 41%-a nem hisz az ereden¬ 
dő bűnben. Tehát a havi néhányszori templomjárók e vonatkozásban már 
az ünnepnapi templomjárókhoz hasonlítanak (Phillips, 2004). Ezzel szem¬ 
ben a templomba sosem járóknak is 21%-a hisz az eredendő bűnösségben. 

Eredeti, „elemi” logikánk tehát máris hamisnak bizonyult: vannak nem 
hívő emberek, akik az eredendő bűnben hisznek, nem is kevesen. Nyil¬ 
vánvaló, hogy körükben érdekes lenne egy kutatást folytatni, részletes be¬ 
szélgetéssel, ami arra irányul, hogyha nem hisznek Istenben vagy a világ 
teremtésének történetében, vajon mit értenek eredeti bűn alatt? Vagy elhi- 

szik a Bibliát, de úgy gondolják, hogy a Biblia istene halott, vagy legalábbis 
nem avatkozik dolgainkba - s ez készteti őket a nem vagyok hívő kijelentés 
megtételére? Vagy úgy gondolják, hogy az eredendő bűn csak egy szó, egy 
frázis, mely mindössze azt fejezi ki, hogy mindannyian bűnre vagyunk 
hajlamosak, amelyet sok neveléssel és önneveléssel kell kiölnünk magunk¬ 
ból? (3. táblázat) 


3. táblázat. A templomjárási gyakoriság és az eredendő bűnben való hit összefüggése 



1 nem 

2 úgy érzi, 
nem 

3 úgy érzi, 
igen 

4 igen 

Összesen 

(100%) 

0 

1 soha 

54,4% 

14,6% 

16,0% 

14,9% 

362 

2 ritkábban 

45,1% 

15,3% 

22,6% 

17,0% 

235 

3 évente néhányszor 

32,2% 

12,4% 

30,7% 

24,8% 

202 

4 1— 3-szor havonta 

20,7% 

20,7% 

25,9% 

32,8% 

58 

5 hetente 

7,8% 

9,6% 

32,2% 

50,4% 

115 

Összesen 

40,0% 

14,1% 

23,1% 

22,7% 

972 


Forrás: Tárki-TDATA-D06 


A jelen kérdőív bázisán is elemezhető kérdést tehetünk fel arra nézve, 
melyek azok a szociológiai tolóerők, amelyek az egyébként hívő embereket az 
eredendő bűnben nem hívők csoportjához kötik (4. táblázat). Mint a koráb¬ 
biakból sejthetjük, az egyházi szertartás látogatása összefüggést mutat, de 
nem determinálja az eredeti bűnben való hitet. 


4. táblázat. A magukat hívőnek nevező emberek templomjárási gyakoriságának 
és az eredendő bűnben való hitének összefüggése 



1 nem 

2 úgy érzi, 
nem 

3 úgy érzi, 
igen 

4 igen 

Összesen 

(100%) 

0 

1 soha 

31,9% 

15,9% 

20,3% 

31,9% 

69 

2 ritkábban 

35,6% 

12,6% 

27,6% 

24,1% 

87 

3 évente néhányszor 

24,0% 

11,2% 

35,2% 

29,6% 

125 

4 1—3-szor havonta 

22,9% 

16,7% 

22,9% 

37,5% 

48 

5 hetente 

8,3% 

9,3% 

30,6% 

51,9% 

108 

Összesen 

23,6% 

12,4% 

28,8% 

35,2% 

437 


Forrás: Tárki-TDATA-D06 

Mivel a továbbiakban túl komplikált lenne az eredendő bűnben való 
hitet állandóan kereszttáblák formájában értelmezni, megengedünk ma¬ 
gunknak egy szakmai pontatlanságot. Noha az eredendő bűnben való hit 
úgynevezett ordinális változó, azaz az egyes értékek sorrendje kötött ugyan, 
de a közöttük való távolság nem azonos, elvileg nem számolhatnánk belőle 
átlagértéket. Gyakorlatilag azonban arra, hogy jelzésül szolgáljon ahhoz, 
hogy hol érdemes összefüggéseket keresni, ezek az átlagértékek használ¬ 
hatóak: minél magasabb szám kerül egy kategória mellé, az adott aggre¬ 
gátumra annál jellemzőbb, hogy hisz az eredendő bűnben. Ha például a 
fenti kereszttáblát akartuk volna elkerülni, a következő átlagszámításhoz 
jutottunk volna (5. táblázat). 


5. táblázat. A magukat hívőnek nevező emberek templomjárási gyakoriságának 
és az eredendő bűnben való hitének összefüggése - alternatív számítás jelzésértékű 

technikai átlaggal 



Átlag 

N 

Szórás 

0 

3,0000 

0 

0,00000 

1 soha 

2,5180 

70 

1,24028 

2 ritkábban 

2,3986 

88 

1,20805 

3 évente néhányszor 

2,6973 

125 

1,14097 

4 1—3-szor havonta 

2,7422 

48 

1,18972 

5 hetente 

3,2641 

107 

0,93500 

Összesen 

2,7527 

437 

1,16835 


Forrás: Tárki-TDATA-D06 


Akárcsak a kereszttáblázat tanulmányozása, az átlagszámítás is jól kifejezi, 
hogy a nagy ugrás a heti templomjáróknál van, a havonta néhányszor templom¬ 
járók értéke — mindkét számítás szerint inkább a lakosságra általánosan jellem¬ 
ző értékkel azonos. Kíséreljük meg ezek után az eredendő bűnben hívő em¬ 
berek specifikálását a magukat hívőknek tekintőkön belül! (6. és 7. táblázat) 


6. táblázat. A magukat hívőnek nevező emberek felekezeti hovatartozásának 
és az eredendő bűnben való hitének összefüggése 



Átlag 

N 

Szórás 

1 katolikus 

2,7121 

338 

1,15127 

2 református 

2,8456 

83 

1,25447 

3 evangélikus 

3,4664 

12 

,76058 

Összesen 

2,7527 

437 

1,16835 


Forrás: Tárki-TDATA-D06 

7. táblázat. A magukat hívőnek nevező emberek iskolázottságának 
és az eredendő bűnben való hitének összefüggése 



Átlag 

N 

Szórás 

1 nem járt 

3,0130 

15 

1,23381 

2 4 v. 6 elemi 

3,0452 

116 

1,08976 

3 8 ált. v. 4 polgári 

2,8658 

119 

1,09925 

4 szakmunkás, szakisk. 

2,3926 

100 

1,18147 

5 befejezett középisk. 

2,5168 

60 

1,19109 

6 befejezett főisk., tech. 

2,4868 

15 

1,47979 

7 befejezett egyetem 

3,0283 

11 

0,98906 

Összesen 

2,7527 

437 

1,16835 


Forrás: Tárki-TDATA-D06 


A hívő protestánsok valamivel jobban hisznek benne, mint a hívő kato¬ 
likusok. Ennek értelmezését teológus kollégákra bízom, laikusként a pre¬ 
desztináció, illetve a szabad akarat elfogadásával, s az ebből eredő asszociá¬ 
ciós mezővel hoznám kapcsolatba ezt a hitbéli tulajdonságot. (Az, hogy az 
evangélikusokra sokkal inkább jellemző ez a hit, nem szükséges értelmez¬ 
nünk, mert igen kevés személyről van szó.) 

Az eredendő bűnben való hit az iskolázottság növekedésével együtt csök¬ 
ken. Ez azonban — ekkora mintán — elsősorban az iskolázottsági piramis 
alsó fele által meghatározott, s ez a három nagy - egyenként 100 fő feletti 
csoport - nemcsak iskolázottsági piramist jelent, hanem városiasodást és 
fiatalodást is. Azt mindenesetre bizton állíthatjuk, hogy a szakmunkás vég¬ 
zettségű hívők vannak leginkább körülvéve nem hívőkkel, az ő számukra 
a leginkább természetes tehát, hogy - noha a transzcendencia elutasítását 
világnézeti okból nem vállalják, s ezért hívőnek mondják magukat - egy 
„erősen egyházias ízű dogmát” már elutasítsanak. 

Minthogy a középiskolai és felsőfokú végzettségű csoportban magasabb 
az eredendő bűnben hívők aránya, csábító a gondolat, hogy a vallásosság¬ 
ra általánosságban jellemző „u görbe” (miszerint az iskolázottsági piramis 
tetején és alján több hívőt találunk, mint középen) ismétlődik meg itt is, 
azaz a hívő embereken belül az eredendő bűnben való bit is megoszlik egy tra¬ 
dicionális paraszti-idős népesség és egy tudatosabb középosztálybeli népességre. 

Természetesen az eredeti bűnben való hitet nemcsak az alapvető szocio- 
demográfiai változókkal, hanem a más véleményekkel való kapcsolatában 
is meg akartuk ragadni. Azt a kérdést tettük fel, hogy a vallásos embereken 
belül mely véleményekkel függ össze az eredendő bűnben való hit, azaz hol 
emelkedik az a bizonyos technikai átlagszám három fölé. 

Számos nézetcsoport követői között - megint csak a vallásosokon belül 
- a gazdaságban, az országgyűlésben, a minisztériumokban bízók között 
3,5 és 3,85 közötti indexet találunk. A KDNP-szavazók között 3,2-es az 
indexpont, a kisgazdáknál 3,17-es. 3 és 3,2 közötti indexponttal rendel¬ 
keznek azok, akik az élettársi kapcsolat teljes erkölcsi elfogadhatatlanságát 
vallják, akik több vallásost akarnak a közhivatalokba, akik keveslik a pa¬ 
pok hatalmát, akik az abortusz teljes tilalmának álláspontján állnak, akik 
az élettársi kapcsolatról úgy vélekednek, hogy az nem elégíti ki az érzelmi 
igényeket, akik a kötelező hittan hívei, s akik az alkoholizmus megelőzésé¬ 
re kevesebbet szeretnének költeni. 

Miközben tehát írásunk elején az „eredendő bűn” és a vallásosság kü¬ 
lönféle hagyományos mutatói közötti összefüggések indetermináns voltát 
hangsúlyozhattuk, a végére oda kellett jutnunk, hogy az eredendő bűnben 
való hit a vallásos csoporton belül minden tekintetben a tradicionalizmussal, 
a konzervativizmussal mutat összefüggést. És megfordítva: azok a hívők, 
akik nem követik ezeket a tradicionalista, konzervatív eszméket, kevésbé 
vonzódnak az eredendő bűn elfogadásához is. 

A jelenség magyarázata az empirikus szociológia eszköztárával természe¬ 
tesen nem lehetséges, bőséges és mély pszichológiai beszélgetések lennének 
szükségesek. Erős történelmi példát tudunk arra, hogy egy konkrét dogma 
elutasítása milyen összefüggésben áll egyéb társadalompolitikai értékekkel, 
ilyen például a pápai csalatkozhatatlanság, illetve az ördögűzés elutasítása 
az egyházuknak egyébként elkötelezett hívő csoportok részéről is. De ki¬ 
mutatható kapcsolat van a társadalompolitikai attitűdök és az olyan „val¬ 
lási” nézetek elfogadása és elutasítása között, mint hogy Jézus megöléséért 
nem a rómaiak, hanem a zsidók viselik a felelősséget, vagy hogy Jézusban 
párthus herceget kell látnunk. Vélhetőleg az adott álláspontok e világi asz- 
szociációi hozzák létre a kapcsolatot a társadalompolitikai attitűd és a teo¬ 
lógiai nézet elfogadása között. Elképzelhető talán, hogy az „eredeti bűn” 
tana valamiképpen a személyesen nem (csak osztályuk vagy nemzettársaik 
által) elkövetett bűnökért való bűnhődés elfogadhatatlanságát asszociálja a 
válaszolók egy részében? 

